text: 150 år med Askov – men hvad skal højskoler bruges til?
  01 november 2015 kl. 17.45
  Askov Højskole kan i den her weekend fejre 150 års fødselsdag, men hvor højskolerne tidligere havde en klar rolle, er den lidt mere flydende i 2015.
  Askov Højskole fejrer i denne weekend 150 års fødselsdag. Det bliver gjort med prominente talere, foredragsholdere, gudstjeneste, sang og festmad.
  Der er sket meget på de 150 år – og spørgsmålet er derfor, hvad højskoler kan biddrage med i dagens Danmark?
  TV SYD har været på Askov Højskole, og vi har spurgt tidligere elever, nuværende elever og forstanderen på Askov om, hvad højskolerne kan.
  - Mit ophold var en del af en tradition og en dannelse. Det var for at få nogle flere oplysninger om mange ting. Og så også fordi det var fællesskabet, vi havde hørt om, siger Ingrid Jensen, der er tidligere elev på Askov Højskole.
  En stor del af de nuværende elever søger i stedet afklaring på, hvad de vil lave i fremtiden.
  - Jeg har gået på en videregående uddannelse, som jeg fandt ud af, ikke var mig, og har prøvet forskellige ting af de sidste år, siger Cathrine Lykke-Rasmussen, der går på Askov Højskole og er ved at undersøge, om livet som journalist er noget for hende.
   
  Også forstander Jørgen Kløve har en idé om, hvad højskolerne bidrager med. Du kan høre, hvad han mener, her:
  
  